ການເອົາແຂນແທ້ ມາຕໍ່ໃສ່ໃໝ່ ເຮັດໃຫ້ ນັກລົບເກົ່າ ອາເມຣິກັນ ຄົນນຶ່ງ ມີຊີວິດໃໝ່ 
ທ່ານໝໍໄດ້ຜ່າຕັດ ເອົາແຂນໃໝ່ ທັງສອງຂ້າງ ມາໃສ່ໃຫ້ທ່ານ ຈອນ ເພັກ ແລະດຽວນີ້ ເພິ່ນກໍກໍາລັງ ທໍາການບໍາບັດ​ເພື່ອເຮັດໃຫ້ແຂນນັ້ນ ໃຊ້ງານໄດ້.
ທ່ານ ຈອນ ເພັກ (John Peck) ສິບເອກທະຫານມາຣິນ ທີ່ອອກກິນເບ້ຍ ບໍານານແລ້ວ ສູນເສຍທັງແຂນແລະຂາໝົດທັງສອງເບື້ອງຍ້ອນຖືກລະເບີດ ແຕກໃສ່ ໃນປີ 2010 ຢູ່ອັຟການິສຖານ ແຕ່ວ່າ ບໍ່ຄືກັນກັບຄົນອື່ນຫຼາຍໆ ຄົນ ທີ່ທົນທຸກຕໍ່ການສູນເສຍແຂນຂານັ້ນ, ທ່ານ Peck ບໍ່ຈໍາເປັນຕ້ອງກາງ ຕໍ່ແຂນທຽມເພື່ອເຮັດກິດຈະກໍາຕ່າງໆໄດ້ ທ່ານໝໍໄດ້ຜ່າຕັດເອົາແຂນ ໃໝ່ທັງສອງຂ້າງມາໃສ່ໃຫ້ທ່ານ ແລະດຽວນີ້ ເພິ່ນກໍກໍາລັງທໍາການບໍາບັດ ເພື່ອເຮັດໃຫ້ແຂນນັ້ນໃຊ້ງານໄດ້ ແລະບໍາບັດຮ່າງກາຍທີ່ສູນກາງການ ແພດກອງທັບແຫ່ງຊາດວອລເທີຣີດ (Walter Reed), ໃນເມືອງເບເທັສດາ (Bethesda), ລັດແມຣີແລນ ຢາເຮຍ ບາຊິນຈີ (Yahya Barzinji) ນັກ ຂ່າວວີໂອເອທີ່ໄປຢ້ຽມ ຢາມທ່ານຢູ່ທີ່ນັ້ນ ໄດ້ຂຽນຂ່າວກ່ຽວກັບເລື້ອງນີ້ ຊຶ່ງ ບົວສະຈະນໍາມາສະເໜີທ່ານໃນອັນດັບຕໍ່ໄປ ໃນຂະນະທີ່ສິບເອກຈອນ ເພັກ (John Peck) ກໍາລັງທໍາການລຶ້ງເຄີຍ ກັບການໃຊ້ແຂນໃໝ່ຂອງລາວຢູ່ນັ້ນ ລາວຄິດເຖິງຄອບຄົວທີ່ໄດ້ບໍລິຈາກ ແຂນຂອງລູກຊາຍພວກເຂົາເຈົ້າ ທີ່ເສຍຊີວິດໄປນັ້ນ ສິບເອກຈອນ ເພັກ ເວົ້າວ່າ ການຜ່າຕັດເພື່ອເອົາສ່ວນນຶ່ງຂອງຮ່າງກາຍມາຕິດໃສ່ໃໝ່ ບໍ່ແມ່ນເລື່ອງໃໝ່ ເລີຍ ແລະມີຫລາຍຄົນກໍໄດ້ຮັບຜົນປະໂຫຍດຈາກການຜ່າຕັດເອົາອະໄວຍະ ວະມາຕິດໃສ່ແລ້ວ ແຕ່ທ່ານເພັກ ເວົ້າວ່າ ສະພາບຂອງທ່ານແມ່ນແຕກຕ່າງ ກັບຄົນເຫຼົ່າ ນັ້ນ ທ່ານ ເພັກ ອະທິບາຍເພີ້ມອີກວ່າ ການປ່ຽນຈາກສະພາບທີ່ບໍ່ມີແຂນ ມາໃຊ້ແຂນທຽມແລະດຽວນີ້ກໍປ່ຽນມາໃຊ້ ແຂນແທ້ຂອງຄົນອື່ນແທນ ເຮັດໃຫ້ທ່ານເພັກ ກ້າວໄປໄກຫລາຍ ແລະນັກກາ ຍະບໍາບັດຂອງທ່ານ ມີຄວາມພໍໃຈຫລາຍ ຕໍ່ຄວາມຄືບໜ້າດ້ານນີ້ຂອງທ່ານ ນາງ ແອນມາຣີ ອໍ (Annamarie Orr), ນັກບໍາບັດດ້ານຟື້ນຟູການໃຊ້ງານຂອງ ຮ່າງກາຍຂອງທ່ານເພັນໃຫ້ຄໍາເຫັນວ່າ ນາງ ອາລິສຊາ ອອລເຊັນ (Alyssa Olsen) ຜູ້ຊ່ວຍດ້ານກາຍະບໍາບັດເວົ້າ ວ່າ ຢູ່ໃນສູນກາງການແພດວອລເທີຣີດ (Walter Reed) ນັ້ນ ມີນັກລົບເກົ່າຫລາຍ ຄົນ ທີ່ເສຍແຂນຂາຂອງຕົນຢູ່ສະໜາມລົບ ແຕ່ວ່າ ບໍ່ແມ່ນໃຜກໍຈະເຫັນດີທີ່ຈະ ໃຫ້ຜ່າຕັດເອົາແຂນຂາຂອງຄົນອື່ນ ມາໃສ່ແທນແບບນັ້ນ ເພາະການສ່ຽງກໍຄື ຮ່າງກາຍຂອງເຂົາເຈົ້າ ອາດຈະບໍ່ຮັບເອົາແຂນ ຂາຂອງຜູ້ອື່ນ ຄົນປ່ວຍເຊັ່ນ ທ່ານເພັກຍັງຕ້ອງໄດ້ກິນຢາມື້ລະ 25 ຫາ 30 ເມັດ ອີກເພື່ອປ້ອງກັນອາການສັບ ສົນ ແລະພວກເຂົາເຈົ້າ ກໍຈະຕ້ອງທົນທຸກຕໍ່ການເຮັດກາຍະບໍາບັດ ທີ່ເຂັ້ມງວດ ແຕ່ທ່ານກໍດີໃຈທີ່ໄດ້ເຮັດເຊັ່ນນັ້ນ ທ່ານບອກວ່າ ການຜ່າຕັດທີ່ໃຊ້ເວລາ 16 ຊົ່ວໂມງ ແລະກໍມີທ່ານໝໍ ແລະນັກຊ່ຽວຊານ 60 ຄົນ ຮ່ວມກັນປະຕິບັດງານໄດ້ເຮັດໃຫ້ນັກລົບເກົ່າຄົນນີ້ ມີໂອກາດທີ່ຈະມີຊີວິດໃໝ່ກັບ ຄືນມາອີກ ພາຍຫລັງທີ່ປະສົບກັບສະພາບທີ່ເກືອບເອົາຊີວິດບໍ່ລອດມາແລ້ວ